Komisijas ziņojums Eiropas Parlamentam un Padomei par NUTS regulas īstenošanu (Regula (EK) Nr. 1059/2003) /* COM/2007/0287 galīgā redakcija */





[pic] | EIROPAS KOPIENU KOMISIJA | Briselē, 4.6.2007 COM(2007) 287 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par NUTS regulas īstenošanu (Regula (EK) Nr. 1059/2003) KOMISIJAS ZIŅOJUMS EIROPAS PARLAMENTAM UN PADOMEI par NUTS regulas īstenošanu (Regula (EK) Nr. 1059/2003) 1. MēRķIS Šis ziņojums jāiesniedz saskaņā ar 8. pantu Eiropas Parlamenta un Padomes 2003. gada 26. maija Regulā (EK) Nr. 1059/2003 par kopējas statistiski teritoriālo vienību klasifikācijas ( NUTS ) izveidi[1] (turpmāk tekstā – „ NUTS regula”). Regulas 8. pants ir šāds: „Ziņojumu sniegšana Trīs gadus pēc šīs regulas stāšanās spēkā Komisija iesniedz Eiropas Parlamentam un Padomei ziņojumu par tās īstenošanu.” | 2. DARBīBAS, UZ KO ATTIECAS šIS ZIņOJUMS Šis ziņojums attiecas uz visām darbībām, kas veiktas, īstenojot NUTS regulu. Pirmo īstenošanas posmu pabeidza 2003. gadā pēc regulas pieņemšanas. NUTS klasifikāciju atjaunina reizi trīs gados saskaņā ar regulas noteikumiem. Šo svarīgo darbību veica 2006. gada beigās. Tāpēc šo ziņojumu plānoja, paredzot pietiekamu laiku atjaunināšanai. NUTS klasifikācija ir visas ES reģionālās statistikas pamatprincipu kopums. Tāpēc ir lietderīgi ziņot par reģionālo statistiku, ko dalībvalstis iesniedz Komisijai (EK Statistikas birojam). Saskaņā ar 2. panta 5. punktu tika apsvērts, vai NUTS regula arī turpmāk jāpiemēro trīs teritoriālajiem līmeņiem, vai arī jāpievieno vairāk līmeņu. Komisija atbilstoši prasībām iesniedza paziņojumu Eiropas Parlamentam un Padomei par šo jautājumu[2]. 2004. gada 1. maijā Eiropas Savienībai pievienojās desmit valstis. NUTS regulu grozīja, lai to varētu piemērot jaunajām dalībvalstīm, un arī šis process ir ietverts šajā ziņojumā. Visbeidzot NUTS regulas noteikumi kalpo kā vadošie norādījumi pārrunās ar kandidātvalstīm par šajās valstīs izmantoto reģionālo klasifikāciju. 3. IZMANTOšANA EK STATISTIKAS BIROJA DATUBāZēS EK Statistikas birojs uzglabā reģionālos datus divās datu vidēs, – ražošanas datubāzē, kur saglabā datus, kuri jāpārbauda, un kur aprēķina attiecības vai citus atvasinātus rādītājus, un datu izplatīšanas datubāzē, kas ir pieejama tiešsaistē EK Statistikas biroja tīmekļa vietnē. Statistikas dati ir pieejami visiem bez maksas, izņemot gadījumus, kad ir kāds īpašs iemesls ierobežot datu izplatīšanu. Abas datubāzes pēc regulas pieņemšanas bija jāatjaunina, ievadot tajās 2003. gada NUTS kodus. Izplata tikai datus par reāli eksistējošiem reģioniem, tāpēc no datubāzes bija jāizdzēš 2003. gadā izzudušie kodi. Statistikas dati saistībā ar atceltajiem kodiem, ja iespējams, bija jāpārceļ vai jākonvertē jaunajos NUTS kodos datubāzē. EK Statistikas biroja datubāzes 2003. gada 20. novembrī pārgāja no iepriekšējās, 1999. gada NUTS versijas, kas pamatojās uz neoficiālu vienošanos, uz 2003. gada versiju. Pēc 2003. gada NUTS kodu noteica no jauna, lai visiem reģioniem, kuri ir vienā un tajā pašā NUTS līmenī, šis kods būtu vienāda garuma, kas agrāk tā nebija. Tādējādi tika uzlabota datubāzes darbība, jo tagad ir vieglāk atrast un atlasīt NUTS reģionus statistikas tabulās. 4. REģIONāLā STATISTIKA Dalībvalstis iesniedz EK Statistikas birojam pamatojoties uz NUTS klasifikāciju izstrādāto reģionālo statistiku par dažādām jomām. Pēc tam, kad dati pārbaudīti, tos izplata tiešsaistē EK Statistikas biroja tīmekļa vietnē. Dažās jomās dalībvalstīm ir juridiskas saistības iesniegt reģionālus datus, savukārt citās jomās tās iesniedz datus, pamatojoties uz neoficiālu vienošanos. Visvairāk datu tiek savākts NUTS 2. līmenī. Sīkāk iedalītajā NUTS 3. līmenī ir pieejams neliels skaits tabulu. Vienmēr, kad reģionālajā klasifikācijā tiek izdarītas izmaiņas, dalībvalstīm jāpārrēķina dati, pamatojoties uz jauno klasifikāciju. 2003. gadā NUTS tika izdarītas izmaiņas piecās no 15 ES dalībvalstīm. Tāpēc var veikt pārbaudes par to, vai šīs valstis vispār ir iesniegušas vēsturiskus datus par reģioniem, kurus 2003. gadā noteica no jauna. Reģionu apvienošanas gadījumos bija salīdzinoši viegli apkopot statistiku par jauno NUTS reģionu. Gadījumos, kad reģions tika sadalīts vai tika mainītas reģiona robežas, EK Statistikas birojam nebija iespējams veikt pārrēķinu, pamatojoties uz pieejamiem datiem. Attiecīgajām dalībvalstīm lūdza, iesniegt pārrēķinātos datus, ja bija iespējams veikt šādu pārrēķinu. Gadījumos, kad veic izlases veida apsekojumus, bieži vien nav iespējams pārrēķināt reģionālos datus ar atpakaļejošu spēku, jo apsekojuma forma, ieskaitot izlases lielumu katrā (vecajā) reģionā, izslēdz iespēju veikt šādu pārrēķinu. Tāpēc pēc NUTS reģionu izmaiņām datubāzēs nenovēršami rodas nepilnības. Vēl viens aspekts, kas jāņem vērā ir tas, ka reģionālie dati par 2000./2001. gada tautas un mājsaimniecību skaitīšanu tika savākti, pamatojoties uz skaitīšanas laikā spēkā esošo reģionālo klasifikāciju (gan vecajās, gan jaunajās dalībvalstīs). EK Statistikas birojs mēģināja šos datus pārkodēt saskaņā ar pašreiz spēkā esošo (2003. gada) NUTS klasifikāciju. Lielākajā daļā gadījumu tas nebija iespējams. Dažos gadījumos attiecīgās valsts statistikas birojam lūdza iesniegt izlabotas tabulas, kuru dati pārrēķināti, pamatojoties uz 2003. gada reģionālo klasifikāciju. 5. PAPILDU NUTS LīMEņI NUTS klasifikācija ietver trīs hierarhijas līmeņus. NUTS regulas 2. panta 5. punktā ir paredzēta prasība, ka Komisijai jāiesniedz paziņojums Eiropas Parlamentam un Padomei par iespēju ieviest vēl sīkāku līmeņu dalījumu. Komisija pārrunāja šo jautājumu ar dalībvalstīm un pēc tam iesniedza paziņojumu (COM(2005) 473), kurā bija izdarīti šādi secinājumi. Komisija secināja, ka pašreizējā posmā NUTS regulā nav jāparedz reģionālās klasifikācijas papildu līmeņi. Jāstrādā vispirms ar jau izveidotajos NUTS līmeņos pieejamo statistikas informāciju, lai saliedētu paplašināto 25 dalībvalstu ES, uzlabotu kvalitāti un iegūtu papildu reģionālos datus, ja tas vajadzīgs politiskiem mērķiem. Komisijai arī neoficiālā līmenī aktīvi jāatbalsta LAU (vietējās administratīvās vienības) 1. līmeņa (uz kuru pamatots NUTS 3. līmenis) saskaņošana Eiropas mērogā. Tas nozīmē, ka Komisija veicina un atbalsta intensīvu viedokļu apmaiņu starp statistikas birojiem, kā arī izstrādā vadlīnijas to jēdzienu un definīciju saskaņošanai, kas attiecas uz LAU 1. līmeņa reģioniem. Komisija ierosina kaut kad nākotnē pārskatīt šo situāciju. Iespējams, piemērots brīdis varētu būt kaut kad pēc 2008. gada. 6. ES PAPLAšINāšANāS Pēc ES paplašināšanās 2004. gada 1. maijā, kad tai pievienojās desmit jaunas dalībvalstis, radās vajadzība grozīt NUTS regulas 1.-3. pielikumu, lai šo regulu varētu piemērot visās 25 dalībvalstīs. Eiropas Parlaments un Padome 2005. gadā pieņēma grozījumu regulu[3]. Daudzo iesaistīto valstu dēļ grozījumu regulas pieņemšanas procedūra noritēja daudz ilgāk un grūtāk nekā sākotnēji paredzēts. Lielas grūtības radīja, piemēram, tas, ka dažas no jaunajām dalībvalstīm ļoti vēlu ierosināja veikt izmaiņas savos NUTS reģionos (2004. gada aprīlī). Tomēr visi ierosinājumi tika ņemti vērā regulā. Dažas no kandidātvalstīm bija pieņēmušas savus nacionālos tiesību aktus par reģionālo statistikas klasifikāciju. Šie tiesību akti neattiecas uz attiecīgo valstu reģionu administratīvo struktūru, bet ir tikai statistikas klasifikācija, kas identiska NUTS . Šie nacionālie tiesību akti ir nevajadzīgi, jo NUTS regula ir tieši piemērojama visās dalībvalstīs. Turklāt Komisijas pieredze liecina, ka šādi „paralēli” tiesību akti par reģionālās statistikas klasifikāciju ievērojami sarežģī darbu. Jo īpaši tad, ja Komisijai jāveic reģionālās klasifikācijas izmaiņas, lai panāktu atbilstību ES juridiskajām saistībām un ES politikai, arī dalībvalstis ir spiestas atcelt nacionālos tiesību aktus. Turpmāk kandidātvalstīm stingri ieteiks nepieņemt šādus tiesību aktus. 7. NUTS REGULAS ATJAUNINāšANAS PROCESS NUTS regulas 5. pantā ir paredzēta NUTS klasifikācijas atjaunināšanas kārtība. Tomēr pamatpieeja ir saglabāt NUTS klasifikāciju pēc iespējas stabilāku, lai nepārtrauktu statistikas datu laikrindas. Tāpēc NUTS klasifikāciju var mainīt ne biežāk kā reizi trīs gados. Izņēmumu no šā trīs gadu ierobežojuma atļauj, ja dalībvalstī pilnībā reorganizē administratīvo struktūru, jo šādas reorganizācijas laikā attiecīgās valsts statistikas birojam būs neiespējami vai ļoti grūti turpināt iesniegt statistikas datus, pamatojoties uz novecojušu reģionālo klasifikāciju. Izņēmumu atļauj arī attiecībā uz ļoti nelielām reģiona robežu izmaiņām, – robežas izmaiņas, kuru rezultātā iedzīvotāju daudzums mainās par mazāk kā 1% vismazākajā no iesaistītajiem reģioniem, neuzliek pienākumu atjaunināt NUTS klasifikāciju. Pēc 2003. gada jūnija nevienā no dalībvalstīm nav notikusi reorganizācija, kā paredzēts 5. panta 4. punktā. Ir nedaudz manītas NUTS reģionu robežas. Trīs gadu moratorijs attiecībā uz NUTS klasifikācijas izmaiņām nozīmē to, ka pirmo pārskatīšanu varēja veikt 2006. gadā. Komisijai jāiesniedz priekšlikumi par NUTS klasifikācijas atjaunināšanu, pamatojoties uz informāciju, ko tā saņem no dalībvalstīm un ņemot vērā Komisijas struktūrvienību politikas prasības, lai šos priekšlikumus varētu pieņemt „kalendārā gada otrajā pusē”. Vispārējo pārskatīšanas procesu un procedūru, kādā dalībvalstis paziņo Komisijai par iecerētajām NUTS klasifikācijas izmaiņām, Komisija un dalībvalstis pabeidza 2005. gadā EK Statistikas biroja darba grupas regulārajās sanāksmēs par reģionālo un pilsētu statistiku. Praksē klasifikācijas pārskatīšana nozīmē to, ka regulas pielikumos izdara grozījumus. Kopumā, tā kā NUTS regula attiecas uz statistiku, par reģionālās klasifikācijas koordinējošo pārvaldību atbild katras dalībvalsts statistikas birojs. Tomēr dalībvalstīm ar savas valsts pastāvīgā pārstāvja ES vēstuli oficiāli jāpaziņo Komisijai par izmaiņām, ko tās vēlas ierosināt. Iepriekš minētā procesa nobeigumā tika ierosināti grozījumi Eiropas reģionālajā statistikā ( NUTS ) šādās 12 dalībvalstīs: Apvienotajā Karalistē, Beļģijā, Čehijā, Dānijā, Itālijā, Nīderlandē, Polijā, Slovēnijā, Somijā, Spānijā, Vācijā un Zviedrijā. Grozījumi pilnībā attiecas tikai uz Dāniju, Slovēniju un Zviedriju. Pārējās valstīs izmaiņas skar tikai atsevišķus reģionus. Komisija noraidīja Portugāles ierosinātās pārskatīšanas, jo atzina, ka tās pārkāpj dažus regulas noteikumus. Jaunā NUTS klasifikācija attieksies uz datiem, kas iesniegti no 2008. gada 1. janvāra. Datiem, ko iesniedz no minētā datuma, jāatbilst jaunajai NUTS 2006. gada klasifikācijai. Statistikas programmu komiteja 2006. gada 16. novembra sanāksmē komitoloģijas procedūrā apstiprināja Komisijas regulas projektu. Regulas projektu 2006. gada 5. decembrī iesniedza Eiropas Parlamentam, ievērojot tā pārbaudes tiesības (Padomes Lēmuma 1999/468/EK 5. panta 4. punkts), un Komisija 2007. gada 1. februārī pieņēma galīgo redakciju [4] . Kopsavilkums Kopumā reģionālās klasifikācijas pārskatīšanas process noritēja labi, taču nākamajai, 2009. gadā paredzētajai pārskatīšanai būs jāveic dažas izmaiņas procedūrā. Pirmkārt, lai pārliecinātos, ka katras dalībvalsts nolūki ir pilnīgi skaidri, Komisija lūgs dalībvalstis sniegt īpašu atbildi, skaidri norādot, vai tās ir paredzējušas veikt kādu pārskatīšanu. Tādējādi turpmāk varēs novērst problēmas, ko rada neskaidrība par dalībvalstu nolūkiem. Otrkārt un galvenokārt, ņemot vērā komitoloģijas procedūras pārskatīšanu, jo īpaši Eiropas Parlamenta „pārbaudes tiesību” termiņa pagarinājumu, pārskatīšanas process būs jāuzsāk attiecīgā gada daudz agrākā posmā un attiecīgi jāpielāgo termiņi. 8. KANDIDāTVALSTIS Pēc 2004. gada maija piecām kandidātvalstīm ir bijušas pārrunas ar EK Statistikas biroju par šo valstu statistikas reģionālo klasifikāciju. Kamēr šīs valstis vēl ir kandidātvalstis, ir panākta vienošanās par „statistikas reģionu” klasifikāciju, lai vienkāršotu salīdzināmu reģionālās statistikas datu vākšanu pievienošanās procesa laikā. Lai izveidotu šos reģionus un novērtētu ierosinātās izmaiņas, EK Statistikas birojs ņem vērā NUTS regulas noteikumus, jo īpaši noteikumu par 3. panta 2. punktā minētajiem iedzīvotāju skaita sliekšņiem. Bulgārija un Rumānija jau pirms NUTS regulas galīgās apstiprināšanas 2003. gadā piekrita statistikas reģionu izveidei. Daži no tiem pilnībā neatbilda Regulas (3. panta 2. punkta) prasībām. Gaidot šo valstu pievienošanos ES, EK Statistikas birojam bija plašas pārrunas ar Bulgāriju un Rumāniju, lai panāktu, ka šo valstu statistikas reģioni precīzāk atbilst NUTS regulas noteikumiem. Rumānijas gadījumā Komisijas pirmspievienošanās reģionālās atbalsta programmas, kas balstās uz saskaņotām 2. līmeņa statistikas reģionu pagaidu definīcijām, bija pretrunā ar pārskatīšanu pievienošanās laikā, jo īpaši, lai nodrošinātu salīdzināmus reģionālās statistikas datus par laika posmu pirms un pēc pievienošanās. To pārskatīs nākamajā atjaunināšanas kārtā. Horvātijai lūdza ieviest reģionālās statistikas klasifikāciju saskaņā ar Stabilitātes un asociācijas paktu, un Horvātija iesniedza par to vairākus priekšlikumus. Pirmos divus Komisija noraidīja, jo 2. līmeņa (neadministratīvie) reģioni neatbilda NUTS regulas 3. panta 2. punktā paredzētajiem lieluma kritērijiem. Komisija pieņēma trešo priekšlikumu, taču Horvātija to pēc tam atsauca. Pēc tam Horvātija iesniedza jaunu priekšlikumu, un Komisija to tagad ir pieņēmusi. Bijusī Dienvidslāvijas Maķedonijas Republika iesniedza EK Statistikas birojam divus priekšlikumus par reģionālās statistikas klasifikāciju. Abos priekšlikumos 3. līmenī bija vairāki neadministratīvie reģioni, un viens no tiem bija par mazu, lai atbilstu 3. panta 5. punkta prasībām. Šādām neadministratīvām vienībām ir stingrāk ierobežoti kritēriji nekā administratīvajiem reģioniem. Tāpēc Komisija noraidīja abus priekšlikumus, pamatojoties uz 3. panta 2. punktu. Turcija jau pirms NUTS regulas stāšanās spēkā 2003. gadā panāca pagaidu vienošanos par statistikas reģionu izveidi. NUTS klasifikācijas galīgā redakcija, kas jāpieņem saistībā ar pievienošanos, vēl ir jāapspriež un par to vēl jāvienojas pievienošanās procesā. 9. CITAS VALSTIS UN TERITORIJAS Līgums par Eiropas Ekonomikas zonu neattiecas uz reģionālo statistiku. Islande, Lihtenšteina un Norvēģija ņem vērā NUTS regulā noteiktos kritērijus, bet tie nav juridiski saistoši šīm valstīm. Nolīgumā starp ES un Šveici ir ietverta reģionālā statistika dažās jomās. EK Statistikas birojs dažkārt no lietotājiem saņem pieprasījumus par reģionāliem datiem, pamatojoties uz citu valstu, kas nav ES dalībvalstis, un teritoriju klasifikāciju, kas līdzīga NUTS . EK Statistikas birojs nav spējis atbildēt uz šiem pieprasījumiem, lai gan tie saņemti saistībā ar tādām iniciatīvām kā Socrates programma, Interreg programma vai reģionālās politikas iniciatīva. - Socrates programma, ko vada Izglītības un kultūras ģenerāldirektorāts, paredz reģionālo klasifikāciju CARDS valstīs Rietumbalkānos un dalībvalstu aizjūras teritorijās (Padomes 2001. gada 27. novembra Lēmums 2001/822/EK par aizjūras zemju un teritoriju asociāciju ar Eiropas Kopienu). - Interreg programmas pārsniedz ES ārējās robežas un ietver tādu valstu reģionus kā Ukraina, Moldova un Krievija. Šajās valstīs nav noteikti NUTS reģioni, tāpēc reģionus, kuri var pieteikties šīs programmas atbalstam, noteica uz ad hoc pamata. - NUTS regula ģeogrāfiskā ziņā attiecas uz ekonomisko teritoriju, kas definēta EKS (95) regulas 2.05. un 13.07. punktā[5], un tāpēc tā izslēdz no NUTS klasifikācijas dažas īpašas teritorijas, piemēram, Gibraltāru un Atona kalnu. 10. DATU IZPLATīšANA Reģionu pilnīgs saraksts ar kodiem un nosaukumiem ir atrodams RAMON klasifikāciju serverī EK Statistikas biroja tīmekļa vietnē. Tādējādi informācija par NUTS klasifikāciju ir pieejama pēc iespējas plašākai auditorijai. Minētajā tīmekļa vietnē bez reģionu saraksta ir atrodams arī īss ievads un skaidrojums par NUTS , un divas sadaļas ar kartēm, kurās redzamas reģionu robežas. Lūk, saite uz tīmekļa vietni: http://ec.europa.eu/eurostat/ramon/nuts/. EK Statistikas birojs 2003. gadā publicēja bukletu ar NUTS klasifikāciju un reģionu kartēm, un 2004. gadā tika izdota šā bukleta pārstrādāta redakcija, kurā ietverti visi ES 25 dalībvalstu NUTS reģioni. Bukleta eksemplārus izdalīja EK Statistikas birojā un visu dalībvalstu statistiķiem, ar kuriem EK Statistikas birojs sadarbojas reģionālās statistikas vākšanā. Buklets PDF formātā ir pieejams arī EK Statistikas biroja tīmekļa vietnē: http://epp.eurostat.ec.europa.eu/portal/page?_pageid=1073,1135281,1073_1135295&_dad=portal&_schema=PORTAL&p_product_code=KS-BD-04-005. Darba grupu sanāksmēs par Eiropas statistikas sistēmu, kas ir galvenais forums diskusijām ar dalībvalstu statistikas birojiem par NUTS , EK Statistikas birojs vairākkārt ir iepazīstinājis ar NUTS klasifikāciju un tās noteikumiem, un jo īpaši par NUTS izmaiņām. Darba grupām un dažu Komisijas ģenerāldirektorātu pārstāvjiem bija arī iespēja noklausīties prezentācijas par vairākiem citiem tematiem (piemēram, par ģeogrāfiskās informācijas sistēmām un statistiku, demogrāfisko, tūrisma un transporta statistiku). 11. SECINāJUMI NUTS regula darbojas Eiropas statistikas sistēmā un pilda primāro uzdevumu kā Eiropas reģionālās statistikas pamats. NUTS regulas 8. apsvērumā ir uzsvērts nolūks saglabāt NUTS klasifikācijas stabilitāti. Dažās reģionālās statistikas jomās NUTS klasifikācijas izmaiņas rada nopietnas grūtības saistībā ar statistikas datu saglabāšanu un pārrēķināšanu. Tāpēc Komisija savos priekšlikumos par NUTS reģionu izmaiņām ievēro ierobežojošu nostāju. Ir sīki izpētīts jautājums par papildu reģionālo līmeņu pievienošanu NUTS regulā, ir pabeigtas arī vajadzīgās apspriedes ar dalībvalstīm. Par šo jautājumu ir iesniegts paziņojums Eiropas Parlamentam un Padomei. Tika secināts, ka pašreizējā posmā NUTS regulai nav jāpievieno papildu līmeņi. Šo jautājumu varētu atkārtoti izvērtēt kaut kad pēc 2008. gada. Apspriežoties ar kandidātvalstīm tika izmantoti NUTS regulas noteikumi, lai attiecīgās valstis varētu pielāgot savus priekšlikumus labāk saskaņotajai Eiropas reģionālajai klasifikācijai. NUTS regulas pārskatīšanas process norit gludi, taču 2009. gada pārskatīšanas kārtā tiks izdarītas nelielas izmaiņas, lai saliedētu šo procesu. [1] OV L 154, 21.6.2003., 1. lpp. Regulā jaunākie grozījumi izdarīti ar Komisijas Regulu (EK) Nr. 105/2007 (OV L 39, 10.2.2007., 1. lpp.). [2] Komisijas Paziņojums Eiropas Parlamentam un Padomei par iespēju izstrādāt Eiropas mēroga noteikumus, lai izveidotu sīkākus NUTS klasifikācijas līmeņus (COM(2005) 473, galīgā redakcija, 6.10.2005.). [3] Eiropas Parlamenta un Padomes 2005. gada 26. oktobra Regula (EK) Nr. 1888/2005, ar ko groza Regulu (EK) Nr. 1059/2003 par kopējas statistiski teritoriālo vienību klasifikācijas ( NUTS ) izveidi saistībā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai (OV L 309, 25.11.2005., 1. lpp.). [4] Komisijas 2007. gada 1. februāra Regula (EK) Nr. 105/2007, ar ko groza pielikumus Regulai (EK) Nr. 1059/2003 par kopējas statistiski teritoriālo vienību klasifikācijas ( NUTS ) izveidi (OV L 39, 10.2.2007., 1. lpp.). [5] Padomes 1996. gada 25. jūnija Regula (EK) Nr. 2223/96 par Eiropas nacionālo un reģionālo kontu sistēmu Kopienā (OV L 310, 30.11.1996., 1. lpp.).